કોરોના સંક્રમણના વધતા કેસ વચ્ચે રેમડેસિવિરની માગ વધી છે પણ તેની કાળાબજારીના કિસ્સા પણ સામે આવ્યા છે.

જ્યારે બીજી તરફ ગુજરાતમાં રેમડેસિવિરની અછતનો લાભ લઈ ઇન્જેક્શનની કાળાબજારી પણ કરાઈ રહી હોવાની વાત સામે આવી છે.

શનિવારે સુરત પોલીસે રેમડેસિવિર ઇન્જેક્શનનું કથિત કૌભાંડ ઝડપી પાડ્યું હતું અને છ લોકોની ધરપકડ કરી હતી, જેમાં એક ખાનગી હૉસ્પિટલના પાર્ટનર પણ સામેલ છે.

પોલીસે 12 રેમડેસિવિર ઇન્જેક્શન અને રૂપિયા 2,45,000 રોકડા કબજે કર્યાં છે.

શનિવારે સુરત પોલીસે રેમડેસિવિર ઇન્જેક્શનનો કૌભાંડ ઝડપી પાડ્યું હતું અને 6 લોકોની ધરપકડ કરી હતી

પોલીસે તમામ આરોપી સામે ઇન્ડિયન પીનલ કોડની કલમ 409, 420 અને 102 (બી), એસેન્શિયલ કૉમૉડિટી ઍક્ટની કલમ 3, 7 અને 11, ડિઝાટર મૅનેજમૅન્ટ ઍક્ટની કલમ 53 અને ડ્રગ્સ ઍન્ડ કૉસ્મેટિક ઍક્ટની કલમ 27 (બી) (2) મુજબ કેસ નોંધ્યો છે.

જે વખતે આ કૌભાંડનો પર્દાફાશ થયો છે ત્યારે સુરત શહેરમાં અને રાજ્યનાં અન્ય શહેરોમાં રેમડેસિવિરની અછત જોવા મળી રહી છે, ઇન્જેક્શન મેળવવા લાગતી લાંબી લાઇનો અછતની દેખીતી તસવીર છે.

તાજેતરમાં સુરત શહેર ભાજપ દ્વારા 5000 રેમડેસિવિર ઇન્જેક્શન વહેંચવાની શરૂઆત કરા... બીજા 4000 અક્ષરો માટે લેખ ચાલુ રાખો:
ઈ હતી, જે પણ રેમડેસિવિરની અછત હોવાના આક્ષેપનું દેખીતું ઉદાહરણ છે.

પ્રશ્ન એ સર્જાય છે કે જ્યારે કોરોના સંક્રમિત દર્દીઓના પરિવારજનોને કલાકો સુધી લાઇનમાં ઊભા રહેવા છતાં આ ઇન્જેક્શન મળી નથી રહ્યાં, ત્યારે આ કાળાબજારીઓ ક્યાંથી મેળવી લાવે છે?

કઈ રીતે ઇન્જેક્શન મેળવતા હતા?

કોરોના વાઇરસના દરદીઓના આધારકાર્ડની નકલનો ઉપયોગ કરીને રેમડેસિવિર ઇન્જેક્શન માગવામાં આવતું હતું

સુરત ક્રાઇમ બ્રાન્ચ દ્વારા ડમી ગ્રાહક મોકલીને આ સમગ્ર કૌભાંડ પકડી પાડવામાં આવ્યું હતું. પોલીસ મુજબ સુરતના મોટા વરાછામાં નિત્યા હૉસ્પિટલના ભાગીદાર વિવેક હિંમત ધામેલિયા આ કૌભાંડમાં મુખ્ય સૂત્રધાર છે.

નિત્યા હૉસ્પિટલમાં દાખલ કોરોના વાઇરસના દર્દીઓના આધારકાર્ડની નકલનો ઉપયોગ કરીને વિવેક ધામેલિયા સુરત સિવિલ હૉસ્પિટલમાંથી રેમડેસિવિર ઇન્જેક્શન મગાવતા હતા. તેઓ સિવિલ હૉસ્પિટલમાંથી એક ઇન્જેક્શનના 670 રૂપિયા ચૂકવતા હતા.

સુરત પોલીસકમિશનર અજય તોમરે જણાવ્યું કે વિવેક ઇન્જેક્શન યોગેશ ક્વાડને વેચતા હતા અને ક્વાડ આ ઇન્જેક્શન સુરતના ગોડાદરાસ્થિત ફ્યુઝન પૅથૉલૉજી લૅબને વેચી દેતા હતા.

તેમણે જણાવ્યું કે યોગેશ ક્વાડ 4000 રૂપિયામાં એક ઇન્જેક્શન ફ્યુઝન લૅબને આપતા હતા અને લૅબ જરૂરિયાતમંદ વ્યક્તિને એક ઇન્જેક્શન 12000 રૂપિયામાં વેચતી હતી. જરૂરિયાતમંદ વ્યક્તિનો સંપર્ક કરવા માટે ફ્યુઝન લૅબે માણસો પણ રાખ્યા હતા.

તેમણે જણાવ્યું કે "અમારા ડમી ગ્રાહકે 70000 રૂપિયામાં 6 ઇન્જેક્શન લેવાની તૈયારી દર્શાવતા તેમને ફ્યુઝન લૅબ આવવા માટે કહેવામાં આવ્યું હતું. પોલીસે રેડ કરીને વધુ 6 રેમડેસિવિર ઇન્જેક્શન પણ કબજે કર્યાં છે."

અજય તોમરે બીબીસીને જણાવ્યું કે "અત્યાર સુધી ગૅંગ દ્વારા કેટલા લોકોને ઇન્જેક્શન વેચવામાં આવ્યાં છે, તે વિશે તપાસ ચાલી રહી છે અને આ ગૅંગમાં બીજા લોકો જોડાયા છે કે કેમ તે વિશે પણ તપાસ કરી રહ્યા છીએ."

ડેપ્યુટી કમિશનર (ક્રાઇમ) રાહુલ પટેલે બીબીસીને જણાવ્યું કે "આ ગૅંગ અગાઉ પણ આ રીતે ઇન્જેક્શન વેચતી હોવાનું બહાર આવ્યું છે. હાલમાં અમે આરોપીઓની પૂછપરછ કરી રહ્યા છીએ અને સાથે એ લોકોનો પણ સંપર્ક કરવાનો પ્રયાસ કરી રહ્યા છીએ, જેમણે આ ગૅંગ પાસેથી ઇન્જેક્શન લીધાં હોય."

અગાઉ પણ આવી ગૅંગ પકડાઈ છે

ગુજરાતમાં અગાઉ પણ રેમડેસિવિરના કાળાબજાર કરતી ગૅંગ પકડાઈ ચૂકી છે

કિસ્સો 1 - રવિવારે વડોદરામાં પોલીસે રેમડેસિવિરના કાળાબજાર બદલ એક ડૉક્ટર સહિત બે લોકોની ધરપકડ કરી હતી.

ધ ટાઇમ્સ ઑફ ઇન્ડિયા અનુસાર...